  Майя Бывальцева Удмуртиын Гербер но Сабантуй йӧскалык элькун праздникъёсты ортчытон дыръёсты воштӥзы. Со сярысь ивортэ улосвылысь йӧскалык политикая министерстволэн пресс-службаез. «Калык сямъёсты чакласа, Гербер трос аръёс ӵоже ни одӥг нуналэ радъяськылӥз — инвожолэн куинетӥ кӧснуналаз. 2016-тӥ арын со 18-тӥ инвожолы тупа. Со нуналэ ик луэ улонысь кошкем ӵыжы-выжыосты буре ваён нунал (Тройча азьын пусйиське). Соин валче Удмуртилэн тӧроез Александр Соловьёв праздникез 25-тӥ инвожолы выжтон сярысь пуктэт кутӥз. Соин валче ик бигеръёслэн Сабантуй праздниксы 25-тӥ инвожоысь 18-тӥ инвожолы выже», — верамын ивортонын. Озьыен, Гербер ортчоз 2016-тӥ арын 25-тӥ инвожое Сюмси ёросысь Бабья гуртын. Нош бигеръёслэн Сабантуйзы — 2016-тӥ арын 18-тӥ инвожое Вотка карын. Тегъёс: Воткинск Сюмси Удмуртия АлександрСоловьёв Гербер праздникъёс  